Clarens vier Switserse band | Netwerk24
Clarens vier Switserse band
Laurent Wehrli, die burgemeester van Montreux (die munisipale gebied waarin Clarens in Switserland geleë is), het die skare toegespreek oor die eenheid tussen Suid-Afrika se Clarens en die Switserse Clarens.Foto: Martinette Hay
“Saam is ons sterker en kan ons doen wat ons nie op ons eie kan doen nie,” het Laurent Wehrli Saterdag (04/08) met die vieringe van die Switserse nasionale dag gesê.
Wehrli is die burgemeester van Montreux, die munisipale gebied waarin Clarens in Switserland geleë is.
Clarens in die Oos-Vrystaat is na die Switserse Clarens genoem nadat pres. Paul Kruger enkele weke in Switserland gewoon het voordat hy op 14 Julie 1904 daar oorlede is.
Benewens die geskiedkundige verbintenis is die Switserse Clarens ook by werkskepping in die plaaslike Clarens betrokke.
Die Gesamentlike Kerke in Aksie- (CCIA) stigting het besluit om die hoë werkloosheidsyfer in die gemeenskap aan te pak en het bydraes van die tweelingdorp ontvang. Die Switserse ambassadeur in Suid-Afrika, Helene Budliger Artieda, wou kom kyk wat in Clarens aangaan en die CCIA het besluit om daarvan ’n feesgeleentheid te maak.
Meer as 60 stalletjies het handgemaakte en plaaslike produkte verkoop.
Verskeie optredes deur onder meer die Laerskool Clarens en die Christelike Skool Dihlabeng is gehou.